Številka: 10033-35/2023-1

Datum: 2. 8. 2023

Na podlagi 7. odstavka 57. člena in 58. člena, skladno z 59. členom Zakona o javnih uslužbencih (ZJU; Uradni list RS, št. 63/07 – uradno prečiščeno besedilo, s spremembami in dopolnitvami) Agencija Republike Slovenije za okolje objavlja javni natečaj za zasedbo prostega uradniškega delovnega mesta

**SEKRETAR (m/ž), šifra DM 701 v Uradu za okoljska merjenja,** za nedoločen čas s polnim delovnim časom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. specialistično izobraževanje po visokošolski izobrazbi (prejšnje) /specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 7 let delovnih izkušenj,
* opravljeno obvezno usposabljanje za imenovanje v naziv,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* neposredna pomoč pri vodenju strokovnih nalog na delu delovnega področja urada,
* vodenje projektnih skupin za najzahtevnejše in ključne projekte,
* samostojno oblikovanje ključnih sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* zagotavljanje oziroma neposredna pomoč pri zagotavljanju razvoja organizacije.

Prednost pri izbiri bodo imeli kandidati z znanjem hidrologije, hidrogeologije in hidrodinamike, še posebej s področja toka s prosto gladino v vodotokih in toka v poroznem prostoru, razporeditve hitrosti po prerezu, teorije določitve različnih koeficientov (npr. koeficient hrapavosti, koeficient prepustnosti, koeficient alfa ipd.). Pomembne so tudi izkušnje iz hidrometrije in poznavanje različnih modernih in razvojnih metod meritev hidroloških parametrov ter tipi in metodologija merilne ter programske opreme za spremljanje površinskih in podzemnih voda.

Nadaljnje se od kandidata pričakujejo izkušnje s postopki pri gradnji hidrotehnične infrastrukture od faze projektiranja in pridobivanja soglasij do gradnje in končnega prevzema ter uporabnosti objekta.

Prednost bodo imeli tudi kandidati s poznavanjem metodologije umerjanja hidrološke merilne opreme.

Zaželjen je vozniški izpit B kategorije ter znanje angleškega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 5. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Pri izbranem kandidatu(ki) se bo preverjalo ali ima opravljeno obvezno usposabljanje za imenovanje v naziv. V kolikor izbrani kandidat(ka) le-tega nima opravljenega, ga bo moral opraviti, v skladu s prvim odstavkom 89. člena ZJU, najkasneje v enem letu od sklenitve delovnega razmerja.

**Kandidat(ka) mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (verodostojne listine),
3. izjavo, da:

- je državljan Republike Slovenije,

* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega javnega natečaja dovoljuje Agenciji Republike Slovenije za okolje pridobitev teh podatkov iz uradne evidence.

Kandidati za razpisano prosto uradniško delovno mesto vložijo prijavo na obrazcu »**prijavni obrazec«**, ki je priloga objavi tega javnega natečaja. Zaželeno je, da je prijavnemu obrazcu priložen tudi kratek življenjepis kjer kandidat(ka) poleg formalne izobrazbe navede tudi druga znanja in veščine, ki jih je pridobil(a).

Izbrani(a) kandidat(ka) bo delo na delovnem mestu sekretar, opravljal(a) v nazivu sekretar. Z izbranim(o) kandidatom(ko) bo sklenjeno delovno razmerje za nedoločen čas s polnim delovnim časom. Izbrani(a) kandidat(ka) bo delo opravljal(a) v prostorih Agencije Republike Slovenije za okolje, Vojkova 1b, Ljubljana.

V skladu z 61.a členom ZJU, se v izbirni postopek ne uvrsti kandidat, ki ne izpolnjuje natečajnih pogojev. Nepravočasno oddane vloge se ne bodo uvrstile v izbirni postopek.

V izbirnem postopku se bo strokovna usposobljenost kandidatov presojala na podlagi navedb v prijavnem obrazcu, priloženih pisnih izjavah in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Kandidat(ka) vloži prijavo v pisni obliki, ki jo pošlje v zaprti ovojnici z označbo: »za javni natečaj delovnega mesta SEKRETAR (m/ž), šifra DM 701, na Agenciji Republike Slovenije za okolje, pod zaporedno številko »**10033-35/2023**« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **četrtka, 10. 8. 2023**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posamezne(ga) kandidata(ke).**

Obvestilo o končanem javnem natečaju bo objavljeno na spletnem portalu GOV.SI. Kandidati bodo o (ne)izbiri pisno obveščeni najkasneje v roku 90 dni od objave javnega natečaja.

Informacije o javnem natečaju dobite na telefonski številki: 01/ 478 4030 ali elektronskem naslovu katarina.lipovsek@gov.si (Katarina Lipovšek).

mag. Joško KNEZ

 GENERALNI DIREKTOR